**8**

Na podlagi 49. člena Odloka o ureditvi javne službe odvajanja in čiščenja komunalne in padavinske odpadne vode na območju Mestne občine Nova Gorica (Uradni list RS, št. 77/16), prvega odstavka 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_ sprejel naslednji

S K L E P

1.

Mestni svet Mestne občine Nova Gorica potrjuje cene gospodarske javne službe odvajanja in čiščenja odpadnih voda, ki jih je z Elaboratom o oblikovanju cen storitev javne službe odvajanja in čiščenja odpadnih voda, oktober 2024, predlagal izvajalec gospodarske javne službe Vodovodi in kanalizacija Nova Gorica d.d..

2.

Cena storitev gospodarske javne službe brez DDV znaša za:

* odvajanje odpadnih vod –0,4122 eur/m3
* čiščenje odpadnih vod – 0,8666 eur/m3
* storitve v zvezi z greznicami in MKČN – 1,0219 eur/m3.

3.

(1) Cena uporabe javne infrastrukture (omrežnina) za odvajanje odpadnih vod (brez DDV) je:

|  |  |  |
| --- | --- | --- |
| Premer vodomera | Faktor omrežnine | Cena na vodomer na mesec v evrih |
| DN ≤ 20 | 1 | 4,1920 |
| 20 < DN < 40 | 3 | 12,5760 |
| 40 ≤ DN < 50 | 10 | 41,9200 |
| 50 ≤ DN < 65 | 15 | 62,8800 |
| 65 ≤ DN < 80 | 30 | 125,7600 |
| 80 ≤ DN < 100 | 50 | 209,6000 |
| 100 ≤ DN < 150 | 100 | 419,2000 |
| 150 ≤ DN | 200 | 838,4000 |

(2) Cena uporabe javne infrastrukture (omrežnina) za čiščenje odpadnih vod (brez DDV) je:

|  |  |  |
| --- | --- | --- |
| Premer vodomera | Faktor omrežnine | Cena na vodomer na mesec v evrih |
| DN ≤ 20 | 1 | 6,9695 |
| 20 < DN < 40 | 3 | 20,9085 |
| 40 ≤ DN < 50 | 10 | 69,6950 |
| 50 ≤ DN < 65 | 15 | 104,5425 |
| 65 ≤ DN < 80 | 30 | 209,0850 |
| 80 ≤ DN < 100 | 50 | 348,4750 |
| 100 ≤ DN < 150 | 100 | 696,9500 |
| 150 ≤ DN | 200 | 1.393,9000 |

(3) Cena uporabe javne infrastrukture (omrežnina) za dejavnost v zvezi z greznicami in MKČN (brez DDV) je:

|  |  |  |
| --- | --- | --- |
| Premer vodomera | Faktor omrežnine | Cena na vodomer na mesec v evrih |
| DN ≤ 20 | 1 | 3,5362 |
| 20 < DN < 40 | 3 | 10,6086 |
| 40 ≤ DN < 50 | 10 | 35,3620 |
| 50 ≤ DN < 65 | 15 | 53,0430 |
| 65 ≤ DN < 80 | 30 | 106,0860 |
| 80 ≤ DN < 100 | 50 | 176,8100 |
| 100 ≤ DN < 150 | 100 | 353,6200 |
| 150 ≤ DN | 200 | 707,2400 |

4.

Z dnem uveljavitve tega sklepa preneha veljati Sklep št. 354-16/2023-6 z dne 16. 2. 2023, ki pa se uporablja do pričetka uporabe tega sklepa.

5.

Ta sklep prične veljati naslednji dan po objavi v Uradnem listu Republike Slovenije, uporablja pa se od 1. 1. 2025 dalje.

Številka: 354-217/2024 Samo Turel

Nova Gorica, dne ŽUPAN

Številka: 354-217/2024-3

Nova Gorica, 26. novembra 2024

O B R A Z L O Ž I T E V

Uredba o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2, v nadaljevanju: Uredba) v prvem odstavku 5. člena določa, da ceno storitve predlaga izvajalec javne službe z elaboratom o oblikovanju cene izvajanja storitev javne službe in jo predloži pristojnemu občinskemu organu v potrditev. Enako določa 49. člen Odloka o ureditvi javne službe odvajanja in čiščenja komunalne in padavinske odpadne vode na območju Mestne občine Nova Gorica (Uradni list RS, št. 77/16).

Cena storitve odvajanja in čiščenja odpadne vode je sestavljena iz cene storitev (odvajanja in čiščenja odpadnih vod), ki se zaračunava glede na porabo pitne vode (v evrih na m3 ) in omrežnine, ki se zaračunava glede na premer vodomera (v evrih na priključek na mesec).

Skladno z veljavnimi predpisi je v Elaboratu predlagana tudi cena storitve in omrežnina povezana z greznicami in malimi komunalnimi čistilnimi napravami (MKČN).

Tabela: Primerjava potrjenih in novo predlaganih cen

|  |  |  |  |
| --- | --- | --- | --- |
|  | Potrjene cene | Predlagane cene | Razlika |
| Odvajanje odpadnih vod - storitev | 0,3016 €/m3 | 0,4122 €/m3 | 0,1106 €/m3 |
| Odvajanje odpadnih vod - omrežnina | 4,7095 €/faktor | 4,1920 €/faktor | -0,5175 €/faktor |
| Čiščenje odpadnih vod - storitev | 1,1700 €/m3 | 0,8666 €/m3 | -0,3034 €/m3 |
| Čiščenje odpadnih vod - omrežnina | 7,2535 €/faktor | 6,9695 €/faktor | -0,2840 €/faktor |
| Storitve v zvezi z greznicami in MKČN - storitev | 0,7610 €/m3 | 1,0219 €/m3 | 0,2609 €/m3 |
| Storitve v zvezi z greznicami in MKČN - omrežnina | 3,4269 €/faktor | 3,5362 €/faktor | 0,1093 €/faktor |

V primerjavi s predračunskimi cenami iz elaborata, ki ga je Mestni svet Mestne občine Nova Gorica sprejel v začetku leta 2023, se je predračunska cena storitve čiščenja odpadnih vod za leto 2025 znižala predvsem zaradi znižanja cen električne energije. Predračunska cena odvajanja odpadnih vod ter storitev v zvezi z greznicami in MKČN pa se je povišala predvsem zaradi večjega obsega izvajanja del na teh področjih oziroma izvajanja del, ki so bila v preteklosti odložena zaradi nezagotovljenih sredstev. Predračunske cene omrežnin so ostala na nivoju preteklega leta. V končno predlagano ceno je vključen tudi še nerealiziran del poračuna za obdobje od leta 2016 do vključno leta 2023 upoštevaje tudi predvideno realizacijo poračuna v letu 2024. Elaborat predvideva, da se bo celoten poračun izvedel v enem letu.

**Mestnemu svetu Mestne občine Nova Gorica predlagamo, da predloženi sklep obravnava in sprejme.**

Martina Remec Pečenko Samo Turel

Vodja Oddelka za gospodarstvo ŽUPAN

in gospodarske javne službe

Matej Živec

Višji svetovalec za gospodarske

javne službe

PRILOGA:

* Elaborat o oblikovanju cen storitev javne službe odvajanja in čiščenja odpadnih voda, oktober 2024